ભારત એ કંઈ માત્ર ભૌગોલિક રચના નથી. એ એક એવી પ્રાણવાન શક્તિવાન અને પ્રતિભાવાન રચના છે કે તેના જેવો વિશ્ર્વમાં અન્ય કોઈ દેશ હોય તે સંભવ નથી. આ ભૂમિ તો પરમતત્ત્વનો સાક્ષાત્કાર કરનારા ઋષિમુનિઓના સંકલ્પોથી અનુગ્રહિત છે. જો આપણે આ દૃઢ વિશ્ર્વાસ સાથે કાર્ય કરીશું તો તેનો લાભ માત્ર ભારતને જ નહીં, પરંતુ સમગ્ર વિશ્ર્વને થવાનો છે. આ સનાતન સત્યને વિશ્ર્વની કોઈ શક્તિ નકારી શકે નહીં. દુર્ભાગ્યે આપણે અજ્ઞાનમાં જ રાચતા રહ્યા તેથી આપણું પતન થયું. હવે આપણે સતર્ક અને કાર્યશીલ બનવું પડશે. જેમ ક્રિકેટર એકાગ્ર બનીને મેચ જીતવાના ધ્યેય સાથે રમતાં ધ્યાન કેન્દ્રિત કરે છે તે જ પ્રમાણે આપણે ધ્યેયનિષ્ઠ બનીને ટીમ સ્પિરિટથી કાર્ય કરવું પડશે.